РЕПУБЛИКА СРБИЈА

НАРОДНА СКУПШТИНА

Одбор за културу и информисање

16 Број: 06-2/338-14

27. октобар 2014. године

Б е о г р а д

З А П И С Н И К

11. СЕДНИЦЕ ОДБОРА ЗА КУЛТУРУ И ИНФОРМИСАЊЕ

НАРОДНЕ СКУПШТИНЕ РЕПУБЛИКЕ СРБИЈЕ,

ОДРЖАНЕ 23. ОКТОБРА 2014. ГОДИНЕ

Седница је почела у 14,00 часова.

Седницом је председавао Александар Југовић, заменик председника Одбора.

Седници су присуствовали следећи народни посланици: Милена Турк, Милорад Цветановић, Владимир Ђукановић, Мирјана Андрић, Небојша Татомир, Сања Николић, Милан Стевановић и Ненад Милосављевић, чланови Одбора.

Седници су присуствовали народни посланици: Оливера Пешић (Душица Стојковић), Надица Николић Танасијевић (Сања Николић) и Борисав Ковачевић (Мира Петровић), заменици чланова Одбора.

Седници нису присуствовали чланови Одбора: Душица Стојковић, Саша Мирковић, Срђан Драгојевић, мр Александра Јерков, Весна Марјановић, Мира Петровић, Бранка Каравидић и Љиљана Несторовић, заменици чланова Одбора.

Седници је присуствовала и Ела Ки Симић, самостални саветник у Министарству финансија.

Председавајући је констатовао да су испуњени услови за рад и пуноважно одлучивање, те је ставио на гласање предложени

Д н е в н и р е д:

1. Разматрање Предлога закона о изменама и допунама Закона о буџету Републике Србије за 2014. годину – раздео 27, Министарство културе и информисања, који је поднела Влада (број 400-3800/14 од 22. октобра 2014. године), у начелу.

Чланови Одбора су **једногласно усвојили** предложени Дневни ред.

**ПРВА ТАЧКА -** Разматрање Предлога закона о изменама и допунама Закона о буџету Републике Србије за 2014. годину – раздео 27, Министарство културе и информисања, који је поднела Влада (број 400-3800/14 од 22. октобра 2014. године), у начелу.

**Александар Југовић** je у уводном излагању рекао да је Влада доставила Народној скупштини Предлог закона о изменама и допунама Закона о буџету Републике Србије за 2014. годину са не колико предлога одлука којима се врше измене или се дају сагласности на Финансијски план Републичког фонда пензијског и инвалидског осигурања за 2014. годину, Финансијски план Републичког фонда за здравствено осигурање за 2014. годину, Финансијски план Националне службе за запошљавање за 2014. годину и Финансијски план Фонда за социјално осигурање војних осигураника за 2014. годину.

Предложио је да из разлога ефикасности расправа буде усмерена на раздео 27 који се односи на Министарство културе и информисања и обухвата: услуге културе, уређење система у области културе и јавног информисања, као и на главу 27.I, која се односи на установе културе и обухвата: услуге културе, развој и јачање институционалних капацитета у области културе, као и на установе у области заштите и очувања културног наслеђа.

Председавајући је рач дао Ели Ки Симић која је сажето образложила најзначајније ставке у оквииру раздела 27 конкретног предлога закона.

Александар Југовић је отворио расправу у вези са овом тачком Дневног реда, али се нико од чланова Одбора није јавио за реч.

Председавајући је предложио да Одбор за културу и информисање донесе Одлуку којом ће предложити Одбору за финансије, републички буџет и контролу трошења јавних средстава да ПРИХВАТИ у начелу Предлог закона о изменама и допунама Закона о буџету Републике Србије за 2014. годину – раздео 27, Министарство културе и информисања.

Такође, предложио је да за известиоца Одбора за културу и информисање на седници Одбора за финансије, републички буџет и контролу трошења јавних средстава, буде одрђена Душица Стојковић.

С обзиром да није било других предлога председавајући је предложено ставио на гласање.

Чланови Одбора су **већином гласова** одлучили:

-да предложе Одбору за финансије, републички буџет и контролу трошења јавних средстава да **ПРИХВАТИ** у начелу Предлог закона о изменама и допунама Закона о буџету Републике Србије за 2014. годину – раздео 27, Министарство културе и информисања.

-да за известиоца Одбора за културу и информисање на седници Одбора за финансије, републички буџет и контролу трошења јавних средстава буде одређена Душица Стојковић, члан Одбора

Седница је завршена у 14,20 часова.

СЕКРЕТАР ОДБОРА ЗАМЕНИК

ПРЕДСЕДНИКА ОДБОРА

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Сања Пецељ Александар Југовић